pythainlp/thai-wiki-dataset-v3 huggingface dataset:
ทำนองเพลง

ทำนอง (Melody) คือ ความต่อเนื่องของโน้ตดนตรี ที่เรียงร้อยอย่างเหมาะสม การใช้เสียงสูง เสียงต่ำ เสียงยาว เสียงสั้น นำมาปะติดปะต่อกันเป็นชุด ทำนองยังต้องมีจังหวะเป็นส่วนหนึ่งที่ขาดไม่ได้ ทำนองที่ดีต้องมีความหมาย มีเสียงที่สมดุล และมีเอกลักษณ์ สร้างความประทับใจให้แก่ผู้ฟัง
ทำนองมีหลายลักษณะแตกต่างกันออกไป องค์ประกอบของทำนองที่ควรทราบได้แก่
1. จังหวะของทำนอง (Melodic Rhythm) จังหวะของทำนองคือ ความสั้นยาวของระดับเสียงแต่ละเสียงที่ประกอบกันเป็นทำนอง
2. มิติของทำนอง (Melodic Dimensions) มิติของทำนอง ประกอบด้วย 2 ส่วน คือ ความยาวและช่วงกว้าง
*- ความยาว (Length) ทำนองบางครั้งอาจจะสั้น ๆ เป็นส่วน ๆ ซึ่งส่วนที่เล็กสุดหรือสั้นที่สุดเรียกว่า โมทีฟ (Motive) บางครั้งอาจเป็นทำนองที่ยาวมาก ๆ
*- ช่วงกว้าง (Range) คือ ระยะระหว่างระดับเสียงต่ำสุดจนถึงระดับเสียงสูงสุด
ช่วงเสียงของทำนอง (Register)
ทำนองเพลงอาจจะอยู่ในช่วงเสียงใดช่วงเสียงหนึ่ง เช่น ในช่วงเสียงต่ำ กลาง หรือสูง บางครั้งทำนองอาจจะเคลื่อนที่จากช่วงเสียงหนึ่งไปยังอีกช่วงเสียงหนึ่งก็ได้
ทิศทางของทำนอง (Direction)
ทิศทางของทำนองหมายถึง การเคลื่อนที่ของทำนอง กล่าวคือทำนองอาจจะเคลื่อนที่ไปในหลายทิศทาง เช่น เคลื่อนที่ขึ้น เคลื่อนที่ลง หรืออยู่กับที่ โดยปกติทำนองมักจะเคลื่อนที่ขึ้นจุดสูงสุดเมื่อเนื้อหาของเพลงดำเนินไปถึงจุดสำคัญที่สุด ปกติการเคลื่อนที่ของทำนองอาจจะเป็นในลักษณะกระโดด (Disjunct Progression) หรือเรียงกันไป (Conjunct Progression) บทเพลงนั้นจะน่าสนใจ น่าฟัง หรือชวนฉงนสงสัย ขึ้นอยู่กับผลรวมของคุณสมบัติต่าง ๆ ของทำนอง ทำนองจัดเป็นลักษณะพื้นฐานของดนตรีหรือบทเพลง โดยทั่วไปทำนองที่เป็นหลักในบทเพลงหนึ่งจะเรียกว่าทำนองหลัก (Main Theme) ในแต่ละบทเพลงอาจจะมีทำนองหลักได้มากกว่า 1 ทำนอง
== อ้างอิง ==
เพลง
โกสต์ อิน เดอะ เชลล์ 2: อินโนเซนส์

โกสต์ อิน เดอะ เชลล์ 2: อินโนเซนส์ (Ghost in the Shell 2: Innocence; ) เป็นภาพยนตร์อนิเมะภาคต่อของ Ghost in the Shell เข้าฉายในญี่ปุ่น เมื่อวันที่ 6 มีนาคม ค.ศ. 2004 ในสหรัฐอเมริกา เมื่อวันที่17 กันยายน ค.ศ. 2004 Innocence ใช้ทุนสร้างประมาณ 20 ล้านดอลลาร์สหรัฐ (ประมาณ 2 พันล้านเยน) ด้วยความที่ต้องการจะเพิ่มเงินทุน ประธานบริษัท Production I.G ได้ขอให้ โทชิโอะ สุซึกิ ประธานของ สตูดิโอจิบลิ เข้ามาทำหน้าที่ผู้อำนวยการสร้าง ภาพยนตร์เรื่องนี้ กำกับโดยมาโมรุ โอชิอิ ด้วยเนื้อเรื่องที่เชื่อมโยงกับมังงะของ ชิโร่ มาซามุเนะ อำนวยการผลิตโดย Production I.G ซึ่งอำนวยการผลิตภาพยนตร์เรื่อง  Stand Alone Complex ด้วยเช่นกัน
== แหล่งข้อมูลอื่น ==
Ghost in the Shell: Innocence ใน IMDB
เว็บไซต์อย่างเป็นทางการ (ภาษาญี่ปุ่น) 
Ghost in the Shell 2 - Innocence (ภาษาอังกฤษ)
เว็บไซต์ของ Production I.G (ภาษาอังกฤษ)
บทวิจารณ์ในเว็บไซต์ Midnight Eye
Beyond Anime - A Brief Guide to Experimental Japanese Animation
Innocence-Anime's Vision of the Ultimate City of the Future (ภาษาญี่ปุ่น/อังกฤษ) 
www.1101.com
Video effects screens from Adobe 
วิดีโอจากเว็บไซต์เทศกาลภาพยนตร์ เมืองคานส์) 
Man a Machine
Dolls of Hans Bellmer
Bellmer paintings 
แมกาซีน (ภาษาฝรั่งเศสในฟอร์แมต PDF ) เกี่ยวกับ Innocence  จาก http://www.ifdiffusion.com/cannes2004.html 
Quotes of Innocence (ภาษาญี่ปุ่น) 
Innocence FAQ (ภาษาญี่ปุ่น)
อนิเมะ
การ์ตูนญี่ปุ่น
สตูดิโอจิบลิ
ภาพยนตร์ญี่ปุ่น
มาร์แซย์

มาร์แซย์ (Marseille) หรือ มาร์เซยอ (Marselha) เป็นเมืองเอกของจังหวัดบุช-ดูว์-โรน และเมืองเอกของแคว้นพรอว็องซาลป์-โกตดาซูร์ ตั้งอยู่ทางตอนใต้ของประเทศฝรั่งเศส ริมชายฝั่งทะเลเมดิเตอร์เรเนียน ใกล้กับปากแม่น้ำโรน เป็นเมืองท่าที่สำคัญของประเทศ มาร์แซย์ครอบคลุมพื้นที่  และมีประชากรในปี ค.ศ. 2016 จำนวน 870,018 คน ทำให้เป็นเมืองที่มีประชากรมากเป็นอันดับ 2 ของประเทศ เขตมหานครของมาร์แซย์ ซึ่งครอบคลุมกว่า  มีประชากรในปี ค.ศ. 2010 จำนวน 1,831,500 คน ทำให้เป็นเขตมหานครที่ใหญ่เป็นอันดับสามของประเทศฝรั่งเศส รองจากเขตมหานครของปารีสและลียง
== ภูมิอากาศ ==
== อ้างอิง ==
เมืองหลวงทางวัฒนธรรมของยุโรป
เมืองในจังหวัดบุช-ดูว์-โรน
ระบบแมกคูน-ไรซ์ชาวเออร์

แมกคูน-ไรซ์ชาวเออร์ (McCune-Reischauer) เป็น 1 ใน 2 ระบบการทับศัพท์ภาษาเกาหลีด้วยอักษรโรมัน ที่นิยมใช้ในภาษาเกาหลี  เริ่มพัฒนาใน พ.ศ. 2480 (ค.ศ. 1937) และได้รับการยอมรับในวงกว้างในและนอกประเทศเกาหลี โดยในประเทศเกาหลีใต้ได้มีการใช้ระบบที่ดัดแปลงจากระบบนี้จนถึง พ.ศ. 2545 ที่ได้เปลี่ยนมาใช้ระบบใหม่ ระบบกระทรวงวัฒนธรรมเกาหลี 2000 ในขณะที่ประเทศเกาหลีเหนือยังคงใช้งานอยู่จนถึงปัจจุบัน
ระบบนี้ได้รับการคิดค้นใน พ.ศ. 2482  โดยจอร์จ เอ็ม. แมกคูน และเอ็ดวิน โอ. ไรซ์ชาวเออร์ ระบบนี้ไม่ได้มุ่งที่จะปริวรรตอักษรฮันกึล แต่เน้นการถ่ายเสียงทางสัทศาสตร์เป็นหลักโดยมีข้อยกเว้นบางประการ
== การถอดอักษร ==
นี่คือตารางระบบแมกคูน-ไรซ์ชาวเวอร์แบบง่าย
=== สระ ===
{|class=wikitable width=700 style="text-align:center;"
!ฮันกึล
|ㅏ||ㅐ||ㅑ||ㅒ||ㅓ||ㅔ||ㅕ||ㅖ||ㅗ||ㅘ||ㅙ||ㅚ||ㅛ||ㅜ||ㅝ||ㅞ||ㅟ||ㅠ||ㅡ||ㅢ||ㅣ
|-
!ถอดเป็นอักษรโรมัน
|a||ae||ya||yae||ŏ||e*||yŏ||ye||o||wa||wae||oe||yo||u||wŏ||we||wi||yu||ŭ||ŭi||i
|}
ㅔเขียนเป็น ë เมื่อตามหลัง ㅏ และ ㅗ โดยมีไว้เพื่อแยก ㅐ (ae) จาก ㅏ에 (aë) และ ㅚ (oe) กับ ㅗ에 (oë) อักษรประสม ㅏ에 (aë) กับ ㅗ에 (oë) แทบไม่ค่อยได้ใช้ ยกเว้นในกรณีที่คำนามมาก่อนหน้าคำบุพบทเช่น 회사에서 hoesaësŏ (ที่บริษัท) และ 차고에 ch'agoë (ในโรงรถ)
นามสกุลเกาหลี 이/리(李) และ 이(異) ถอดรูปเป็น Yi ไม่ใช่ I (เช่น 이순신 ถอดรูปเป็น Yi Sunsin)
=== พยัญชนะ ===
{|class=wikitable width=700 style="text-align:center;"
!colspan=2|ฮันกึล
|ㄱ||ㄲ||ㄴ||ㄷ||ㄸ||ㄹ||ㅁ||ㅂ||ㅃ||ㅅ||ㅆ||ㅇ||ㅈ||ㅉ||ㅊ||ㅋ||ㅌ||ㅍ||ㅎ
|-
!rowspan=2|ถอดเป็นอักษรโรมัน!!ต้น
| rowspan="2" |k||kk|| rowspan="2" |n|| rowspan="2" |t||tt||r|| rowspan="2" |m|| rowspan="2" |p||pp||s||ss||–||ch||tch||ch||k||t||p||h
|-
!สะกด
|k||–||l||–||t||t||ng||t||–||t||k||t||p||–
|}
* ทวิอักษรพยัญชนะ (ㄳ, ㄵ, ㄶ, ㄺ, ㄻ, ㄼ, ㄽ, ㄾ, ㄿ, ㅀ, ㅄ) ปรากฏเฉพาะรูปท้าย และถอดรูปด้วยตัวสะกดจริง
:# พยัญชนะต้น ㅇ จะถือว่าไม่มีเสียง จึงดึงเสียงพยัญชนะมาจากตัวสะกดในคำก่อนหน้า
:# 쉬 ถอดรูปอักษรโรมันเป็น shwi
:# ในศัพท์จีน-เกาหลี ถอดรูปเป็น lt และ lch ตามลำดับ
ตามปกติแล้ว การตัดสินใจว่าอักษร ㄱ, ㄷ, ㅂ และ ㅈ จะใช้ g หรือ k, b หรือ p, d หรือ t และ j หรือ ch สามารถพิจารณาว่าเป็นเสียงหนักหรือเสียงเบา ถ้าเป็นเสียงหนักใช้ g, b, d หรือ j และถ้าเป็นเสียงเบาใช้ k, p, t หรือ ch ตามลำดับ การพิจารณาสำเนียงเช่นนี้จะสำคัญมากกว่าตารางที่ให้มา
=== ตัวอย่าง===
ตัวอย่างง่าย:
부산  pusan
못하다  mothada
먹다 mŏkta
먹었다 mŏgŏtta
연락 yŏllak
한국말 han'gungmal
먹는군요 mŏngnŭn'gunyo
역량 yŏngnyang
십리 simni
같이 kach'i
않다 ant'a
== ดูเพิ่ม ==
การทับศัพท์ภาษาเกาหลีด้วยอักษรโรมัน
อักษรฮันกึล
== อ้างอิง ==
== แหล่งข้อมูลอื่น ==
A Practical Guide to McCune–Reischauer Romanization: Rules, guidelines, and font
Comparison table of different romanization systems from UN Working Group on Romanization Systems (PDF file)
PDF files of the 1939 paper, and the 1961 paper
Online tool for McCune–Reischauer romanization (with BGN modifications)
มแกคูน-ไรซ์ชาวเออร์ 
มแกคูน-ไรซ์ชาวเออร์
อาเมเดโอ อาโวกาโดร

เคานต์ โลเรนโซ โรมาโน อาเมเดโอ การ์โล อาโวกาโดร ดี กวาเรญญา เอ แชร์เรโต (Count Lorenzo Romano Amedeo Carlo Avogadro di Quaregna e Cerreto; 9 สิงหาคม พ.ศ. 2319 –  9 กรกฎาคม พ.ศ. 2399) นักวิทยาศาสตร์สาขาเคมีชาวอิตาลี เกิดที่เมืองตูริน ประเทศอิตาลี ผู้ได้รับการยกย่องว่าเป็นผู้สร้างทฤษฎี “โมลาริตี” ที่ว่าด้วยน้ำหนักโมเลกุล เลขอาโวกาโดร และ กฎอาโวกาโดร ที่ปรากฏในวิชาเคมีตั้งขึ้นเพื่อเป็นเกียรติแก่เขา
ในปี พ.ศ. 2354 อาโวกาโดรได้สร้างสมมุติฐานที่เรียกในเวลาต่อมาว่า “กฎอาโวกาโดร” ดังกล่าว ที่ว่าบริมาตรของแก๊สจะมีจำนวนโมเลกุลเท่ากันถ้าอยู่ภายใต้ความดันที่เท่ากันและมีอุณหภูมิเท่ากัน สมมุติฐานนี้ไม่ได้รับการยอมรับจนกระทั่งเมื่อ “แคนนิซซาโร” พิสูจน์ได้เมื่อประมาณ ปี พ.ศ. 2394- พ.ศ. 2402
อาโวกาโดรดำรงตำแหน่งศาสตราจารย์สาขาฟิสิกส์ที่มหาวิทยาลัยตูรินระหว่าง พ.ศ. 2377- พ.ศ. 2402
นักเคมีชาวอิตาลี
เลขอาโวกาโดร

เลขอาโวกาโดร (Avogadro's number) หรือ ค่าคงตัวอาโวกาโดร (Avogadro's constant) คือ จำนวนของอะตอมของธาตุคาร์บอนในไอโซโทปคาร์บอน-12 จำนวน 12 กรัมเท่ากับ (6.022140857±0.000000074) ×1023 มวลสัมพัทธ์อะตอมของธาตุใด ๆ ก็ตามที่มีหน่วยใด ๆ ก็ตามจะมีจำนวนอะตอมเท่านี้
เลขอาโวกาโดรเป็นชื่อที่ตั้งตามชื่อของอาเมเดโอ อาโวกาโดร นักวิทยาศาสตร์ชาวอิตาลี ซึ่งได้ตั้งสมมุติฐานไว้เมื่อ  พ.ศ. 2354
ค่าคงตัวทางฟิสิกส์
เคมี
ไซออน (รถยนต์)

ไซออน (Scion) เป็นชื่อยี่ห้อรถในเครือโตโยต้า ซึ่งทำการตลาดที่สหรัฐอเมริกาเท่านั้น ก่อตั้งในปี พ.ศ. 2546 โตโยต้าก่อตั้งรถยนต์ยี่ห้อขึ้นมาเพื่อเจาะตลาดกลุ่มวัยรุ่น
รถของไซออนที่ขายจะเป็นแบบเดียวกับรถโตโยต้าบางรุ่นในญี่ปุ่น เช่น
ไซออน xD (เดิมเป็นรุ่น xA) คือ โตโยต้า ist
ไซออน xB คือ โตโยต้า บีบี (bB)
ไซออน iQ คือ โตโยต้า ไอคิว
ไซออน FR-S คือ โตโยต้า 86 หรือ ซูบารุ BRZ
สำหรับรุ่นล่าสุดคือ ไซออน tC นั้น ทางไซออนพัฒนาขึ้นเอง โดยจะไม่เป็นรถที่ดูคล้ายกับรถยนต์โตโยต้ารุ่นใดๆ อย่างไรก็ตามรถรุ่นนี้ใช้แชสซีส์แบบเดียวกันกับโตโยต้า อเวนซิส 

== แหล่งข้อมูลอื่น ==
ไซออน สหรัฐอเมริกา 
โตโยต้า
ตราสินค้ารถยนต์
ฮีโน่

บริษัท ฮีโน่มอเตอร์ จำกัด (日野自動車株式会社, Hino Jidōsha) เป็นบริษัทที่ผลิตรถบรรทุกและรถโดยสาร ในเครือโตโยต้า มีสำนักงานใหญ่ตั้งอยู่ที่นครฮิโนะ กรุงโตเกียว ประเทศญี่ปุ่น
== จุดเริ่มต้น ==
ในปี พ.ศ. 2485 ฮีโน่ ได้แยกตัวออกมาจาก บริษัท ดีเซลมอเตอร์ อินดัสทรี จำกัด ในนาม บริษัทฮีโน่ เฮฟวี่ อินดัสทรี และหลังจากสิ้นสุดสงครามโลกครั้งที่ 2 บริษัทได้มีการยกเลิกการผลิตเครื่องจักรกลขนาดใหญ่ที่มีการใช้งานทางทะเลและได้ลงนามในสนธิสัญญา ยกเลิกคำว่า "เฮฟวี่" ออกจากชื่อบริษัท เพื่อมุ่งเน้นผลิต รถยนต์นั่ง, รถโดยสาร, รถบรรทุก และเครื่องยนต์ดีเซล
== แหล่งข้อมูลอื่น==
ฮีโน่ ญี่ปุ่น
ฮีโน่ ประเทศไทย
ตัวแทนจำหน่ายฮีโน่ ประเทศไทย
แหล่งข้อมูลรถบรรทุกฮีโน่
โตโยต้า
บริษัทรถยนต์
ตราสินค้ารถยนต์
บริษัทของญี่ปุ่น
บริษัทที่ก่อตั้งในปี พ.ศ. 2485
ผู้ผลิตยานพาหนะทหาร
ไดฮัทสุ

ไดฮัทสุ (Daihatsu; ダイハツ) เป็นยี่ห้อรถยนต์ของประเทศญี่ปุ่น ซึ่งเป็นหนึ่งในผู้นำการผลิตรถยนต์ขนาดเล็ก (Keicar)

== ประวัติ ==
พ.ศ. 2451 – ก่อตั้งในนามบริษัทฮัดสุโดกิไซโซ
พ.ศ. 2494 – จดทะเบียนเปลี่ยนชื่อเป็นไดฮัทสุมอเตอร์
พ.ศ. 2510 – เข้าร่วมทุนกับโตโยต้า
พ.ศ. 2531 – ทำการตลาดที่สหรัฐอเมริกา
พ.ศ. 2535 – เลิกทำการตลาดที่สหรัฐอเมริกา
พ.ศ. 2542 – เข้าร่วมอยู่ในกลุ่มกับโตโยต้า
พ.ศ. 2554 – เลิกทำการตลาดที่ยุโรป และเริ่มสร้างโรงงานในอินโดนีเซีย
พ.ศ. 2562 – เปิดตัวโครงสร้างใหม่ล่าสุด DNGA
== รุ่นรถยนต์ ==
===รุ่นที่ยังดำเนินการผลิตอยู่===
ไดฮัทสุ อัลติส (ร่วมตรากับ โตโยต้า คัมรี่)
Atrai
Ayla (original equipment manufacturer (OEM) supply as Toyota Agya/Wigo)
Boon (OEM supply as Toyota Passo)
Cast (OEM supply as Toyota Pixis Joy)
Copen (OEM supply as Toyota Copen GR Sport)
Luxio
Mira e:S (OEM supply as Toyota Pixis Epoch and Subaru Pleo Plus)
Mira Tocot
Move (OEM supply as Subaru Stella)
Move Canbus
Sigra (OEM supply as Toyota Calya)
Sirion (rebadge of Perodua Myvi)
Rocky (OEM supply as Toyota Raize)
Taft
Tanto (OEM supply as Subaru Chiffon)
Terios (OEM supply as Toyota Rush)
Thor (OEM supply as Toyota Roomy and Subaru Justy)
Wake (OEM supply as Toyota Pixis Mega)
Xenia (OEM supply as Toyota Avanza)
===รุ่นที่เลิกผลิต===

Applause
Atrai 7 (OEM supply as Toyota Sparky)
Bee
Boon Luminas (OEM supply as Toyota Passo Sette and Perodua Alza)
Charade
Charmant (ร่วมตรากับ โตโยต้า โคโรลล่า)
Compagno
Consorte
Esse
Fellow/Fellow Max/Max Cuore
Fellow Buggy
Gran Move/Grand Move/Pyzar
Leeza
Materia/Coo (OEM supply as Toyota bB and Subaru Dex)
Max
Mebius (rebadge of Toyota Prius V)
Mira/Cuore/Domino/Ceria
Mira Cocoa
Mira Gino
Naked
Opti
Rocky/Feroza/Sportrak (F300)
Rugger/Rocky/Fourtrak/Taft (F70/F80/F90) (OEM supply as Toyota Blizzard)
Sirion/Storia (OEM supply as Toyota Duet)
Sonica
Taft (F10/F20/F50/F60) (OEM supply as Toyota Blizzard)
Tanto Exe (OEM supply as Subaru Lucra)
YRV
== แหล่งข้อมูลอื่น ==
เว็บไซต์อย่างเป็นทางการ 
เว็บไซต์อย่างเป็นทางการ 
ตราสินค้ารถยนต์
โตโยต้า
อะเทลอ็อฟเดอะทูซิตีส์

อะเทลอ็อฟเดอะทูซิตีส์ (A Tale of the Two Cities) เป็นนวนิยายอิงประวัติศาสตร์ของชาลส์ ดิกคินส์ พิมพ์ครั้งแรกใน ค.ศ. 1859 เนื้อเรื่องเกิดในลอนดอนกับปารีสก่อนและช่วงการปฏิวัติฝรั่งเศส ว่าด้วยมาแน็ต นายแพทย์ชาวฝรั่งเศสซึ่งถูกจำคุก 18 ปีที่บัสตีย์ ปารีส และเมื่อพ้นการจองจำแล้ว ไปอาศัยอยู่ที่ลอนดอนกับลูซี บุตรสาวที่เขาไม่เคยพบหน้ามาก่อน ถือกันว่า เป็นบันเทิงคดีอิงประวัติศาสตร์ที่โด่งดังที่สุดของดิกคินส์ และมักได้รับการอ้างถึงว่า เป็นนวนิยายขายดีตลอดกาล นอกจากนี้ ใน ค.ศ. 2003 นวนิยายนี้ยังติดอันดับที่ 63 ในผลสำรวจความคิดเห็น เดอะบิกรีด ของบีบีบีซี นวนิยายได้รับการดัดแปลงเป็นภาพยนตร์ ละครโทรทัศน์ ละครเวที ละครวิทยุ และยังคงมีอิทธิพลในวัฒนธรรมประชานิยม
==อ้างอิง==
วรรณกรรมภาษาอังกฤษ
นวนิยายอิงประวัติศาสตร์
งานเขียนของชาลส์ ดิคคินส์
วรรณกรรมที่สร้างเป็นภาพยนตร์
โซฟา (วงดนตรี)

โซฟา  เกิดจากการรวมตัวของ 2 สมาชิก คือ จักรธร ขจรไชยกูล และ ไบรอันเทพ วัยโทวิช ที่เคยออกอัลบั้มร่วมกับเพื่อนอีก 2 คน ในนามวง "พิกซิล" ด้วยเหตุผลที่ต้องการทำดนตรีร็อกในลักษณะที่นุ่มนวลกว่า และเพื่อนๆ มีภารกิจอื่นๆ ทำให้ออกผลงานในนามวงพิกซิลไม่ได้ในช่วงนั้น โซฟา ออกอัลบั้มแรกกับสังกัด อันเดอร์โทน เรคคอร์ดส ก่อนจะย้ายเข้ามาอยู่ในสังกัด จีนี่ เรคคอร์ดส ในเครือ "จีเอ็มเอ็ม แกรมมี่" มีเพลงดังอย่าง "ได้โปรด", "เรื่องมหัศจรรย์" และ "จะเก็บเรื่องราวของเราเอาไว้"
== สมาชิก ==
จักรธร ขจรไชยกูล (โตน) ร้องนำ,กีตาร์
ไบรอันเทพ วัยโทวิช (ไบรอัน) กีต้าร์
== ผลงาน ==
=== โซฟา (ซิงเกิล) (พ.ศ. 2544) ===
วันหนึ่ง
ได้โปรด (Radio Edit)
ได้โปรด (Album Version)
=== Not So Sad (พ.ศ. 2544) ===
Prelude
วันหนึ่ง
ได้โปรด
ความสุข
โลกนี้
ถ้าเธอกอดฉัน
แล้วแต่เธอ
อยู่ในใจฉันเถอะ
กลัว
ไม่ต้องทำอย่างนี้
มันไม่เศร้าสักหน่อย
=== Sofa (พ.ศ. 2547) ===
เรื่องมหัศจรรย์
จะเก็บเรื่องราวของเราเอาไว้
ก็
High
เพราะว่าเธอควรอยู่กับฉัน
แต่
ใจร้าย
หาก
ความรัก
สะกด
=== Yes! (พ.ศ. 2549) ===
คิดมาก
คำว่ารัก
มองคนผิด
เธอคือคนที่ฉันขอ
ผ่อนคลาย
ซึ้ง
ตามหา
คนสองคน
เมื่อไร...
วันเก่า
=== Deep EP (พ.ศ. 2550) ===
โชคชะตา
เพียงฝันไป
== ผลงานพิเศษ ==
=== Perspective 1  ===
สังกัด แฟตเรดิโอ
ไม่ลืม
=== Replay 1  ===
สังกัด จีนี่ เรคคอร์ดส
หมั่นคอยดูแลและรักษาดวงใจ
รักยืนยง
=== Replay 2  ===
สังกัด จีนี่ เรคคอร์ดส
ปาฏิหาริย์
ไม่ต่างกัน
== ผลงานอื่นๆ ==
เพลง "เตียง" ในนามวง พิกซิล ในอัลบั้มรวมเพลงชุด Wave Impression
เพลง "ฉันไม่รู้จะรักเธอนานเท่าไร" ในนามวง ทูเดย์ส อะโกคิดส์ ในอัลบั้มชุด Time Machine
พิกซิล อัลบั้ม Vision (พ.ศ. 2542)
พิกซิล อัลบั้ม P.X.L. Volume Two (พ.ศ. 2545)
== แหล่งข้อมูลอื่น ==
เว็บไซต์อย่างเป็นทางการ
กลุ่มดนตรีป็อปสัญชาติไทย
กลุ่มดนตรีไทยในยุค 2000
อุทยานประวัติศาสตร์ศรีสัชนาลัย

อุทยานประวัติศาสตร์ศรีสัชนาลัย เป็นอุทยานประวัติศาสตร์แห่งหนึ่งของประเทศไทยภายใต้การดูแลของกรมศิลปากร กระทรวงวัฒนธรรม ตั้งอยู่ที่ตำบลศรีสัชนาลัย อำเภอศรีสัชนาลัย จังหวัดสุโขทัย มีโบราณสถานทั้งหมด 283 แห่ง สำรวจค้นพบแล้ว 204 แห่ง รวมทั้งสุสานวัดชมชื่นและเตาสังคโลกโบราณ
ในปัจจุบันจากการประเมินของกรมศิลปากร นับว่ามีการต่อเติมโบราณสถานจากสภาพเดิมน้อยกว่าที่ใด ยังคงรักษาภูมิทัศน์ของเมืองประวัติศาสตร์ไว้ได้ครบถ้วน
เมื่อวันที่ 12 ธันวาคม พ.ศ. 2534 อุทยานประวัติศาสตร์ศรีสัชนาลัย พร้อมด้วยอุทยานประวัติศาสตร์สุโขทัยและอุทยานประวัติศาสตร์กำแพงเพชร ได้รับเกียรติให้ลงทะเบียนเป็นมรดกโลกจากยูเนสโกภายใต้ชื่อว่า "เมืองประวัติศาสตร์สุโขทัยและเมืองบริวาร"
== ระเบียงภาพ ==
ไฟล์:Lotusbudwchetthaeo0408.jpg|วัดเจดีย์เจ็ดแถว
ไฟล์:Buddha sukhothainagbrok.jpg|พระพุทธรูปศิลปะสุโขทัย
ไฟล์:Watpsrattanamahathat.jpg|วัดพระศรีรัตนมหาธาตุ
ไฟล์:Srisaj01.jpg|วัดเขาสุวรรณคีรี
ไฟล์:Wat Kao Phanom Plerng.JPG|วัดเขาพนมเพลิง
ไฟล์:Srisaj31.jpg|พิพิธภัณฑ์วัดชมชื่นภายในอุทยานฯ
ไฟล์:Srisaj02.jpg|อาคารพิพิธภัณฑ์คลุมเตาทุเรียง โครงการอนุรักษ์เตาสังคโลก
== ดูเพิ่ม ==
เมืองประวัติศาสตร์สุโขทัยและเมืองบริวาร
รายชื่ออุทยานประวัติศาสตร์ในประเทศไทย
เว็บไซต์อย่างเป็นทางการอุทยานประวัติศาสตร์ศรีสัชนาลัย 
แนะนำท่องเที่ยวอุทยานประวัติศาสตร์ศรีสัชนาลัย 
ข้อมูล ข่าวสาร ท่องเที่ยว อำเภอศรีสัชนาลัย
ข้อมูลแหล่งมรดกโลกขององค์การยูเนสโก 
อุทยานประวัติศาสตร์ในประเทศไทย
 
เมืองประวัติศาสตร์สุโขทัยและเมืองบริวาร
แหล่งมรดกโลกทางวัฒนธรรม
แหล่งมรดกโลกในประเทศไทย
สถานที่ท่องเที่ยวในจังหวัดสุโขทัย
สิ่งก่อสร้างในอำเภอศรีสัชนาลัย
แอมเวย์

แอมเวย์ (Amway) ดำเนินธุรกิจสินค้าอุปโภคบริโภคในชีวิตประจำวัน ด้วยระบบการตลาดประเภทหลายชั้น (Multi Level Marketing) ในปัจจุบันมีผู้เข้าร่วมกว่า 3 ล้านคน
แอมเวย์ คอร์ปอเรชั่น เป็นบริษัทในเครือของอัลติคอร์ อิงค์ มีจุดเริ่มต้นมาจาก เจย์ แวน แอนเดล และ ริช เดอโวส เมื่อ พ.ศ. 2502 ปัจจุบันบริหารงานโดยรุ่นลูกได้แก่ สตีฟ แวน แอนเดล ประธานกรรมการ และ ดั๊ก เดอโวส ประธานบริษัท โดยระยะแรกนั้นมีผลิตภัณฑ์เพียงชนิดเดียวคือ ผลิตภัณฑ์ทำความสะอาดอเนกประสงค์ หลังจากนั้นได้พัฒนาผลิตภัณฑ์จนได้รับการยอมรับจากทั่วโลกรวมกว่า 500 รายการ
== ประวัติ ==
แอมเวย์ คอร์ปอเรชั่น ก่อตั้งใน พ.ศ. 2502 (ค.ศ. 1959) จากผู้ก่อตั้งสองคน คือ เจย์ แวน แอนเดล และ ริช เดอโวส โดยเริ่มต้นธุรกิจจากห้องใต้ดินที่บ้านของทั้งสองที่เมืองเอด้า รัฐมิชิแกน
== โลโก้ ==
โลโก้ของแอมเวย์ในแต่เดิมเป็นลักษณะลายเส้นวงกลมของลูกโลก พื้นหลังครึ่งบนสีน้ำเงิน ครึ่งล่างสีแดง มีคำว่า Amway อยู่ด้านล่าง ภายใต้กรอบสี่เหลี่ยม ส่วนโลโก้ใหม่ ถูกนำมาใช้ตั้งแต่เมื่อเดือนกันยายน พ.ศ. 2545 ที่สหรัฐอเมริกาเป็นที่แรก ส่วนประเทศไทยได้เริ่มใช้เมื่อเดือนธันวาคมในปีเดียวกัน โดยโลโก้ใหม่เป็นตัวอักษร "Amway" อยู่บนเส้นขอบฟ้า 
== แอมเวย์ประเทศไทย ==
แอมเวย์ประเทศไทยได้ถือกำเนิดเมื่อวันที่ 4 พฤษภาคม พ.ศ. 2530 สำนักงานใหญ่แห่งแรกตั้งอยู่บนถนนเพชรบุรีตัดใหม่ แขวงคลองตัน เขตคลองเตย กรุงเทพมหานคร ด้วยพื้นที่ 700 ตารางเมตร มีพนักงาน 10 คน มีผลิตภัณฑ์จำหน่ายเพียง 7 ชนิด สินค้าที่โด่งดังที่สุดก็คือ LOC และ SA8 หลังจากนั้นแอมเวย์ประเทศไทยได้เติบโตอย่างต่อเนื่อง จนปัจจุบัน สำนักงานใหญ่ตั้งอยู่บนถนนรามคำแหงกรุงเทพมหานคร และมีร้านสะดวกซื้อแอมเวย์ ช็อป และมีผลิตภัณฑ์คุณภาพจำหน่าย
หลังจากพระราชบัญญัติขายตรงและตลาดแบบตรง พ.ศ. 2545 มีผลบังคับใช้ตั้งแต่วันที่ 29 สิงหาคม พ.ศ. 2545 บริษัท แอมเวย์ (ประเทศไทย) จำกัด ได้ดำเนินการจดทะเบียนกับสำนักงานคณะกรรมการคุ้มครองผู้บริโภค และได้รับการรับรองทะเบียนตามหนังสือ สคบ. ลงวันที่ 27 กันยายน 2545 เป็นที่เรียบร้อย
== อ้างอิง ==
== แหล่งข้อมูลอื่น ==
ข่าวแอมเวย์ 
ธุรกิจขายตรง
บริษัทข้ามชาติ
บริษัทของสหรัฐ
บริษัทที่ก่อตั้งในปี พ.ศ. 2502
โซฟา

thumb
โซฟา (sofa) เป็นเฟอร์นิเจอร์สำหรับนั่งได้มากกว่าหนึ่งคน โดยทั่วไปจะเป็นที่นั่งสำหรับ 2-3 คน มักพบได้ตามห้องรับแขก ที่หุ้มโซฟามักจะทำจากหนังหรือผ้า
โซฟาในชื่ออื่นได้แก่ เคาช์ (couch), เลานจ์ (lounge) หรือ เลิฟซีท (loveseat สำหรับโซฟานั่งสองคน)  หรือ โซฟากลุ่ม (Sectional sofa) ซึ่งเป็นโซฟาที่แบ่งเป็นส่วนและนำมาประกบกันอาจจะประกบเป็นมุม 90 องศา หรือ โซฟาเตียง (sofa-bed) ซึ่งเป็นโซฟาดึงออกมาเป็นเตียงได้เพื่อใช้เป็นเตียงเสริมสำหรับแขกในที่พำนักอาศัยที่มีเนื้อที่น้อย
โซฟา เป็นเก้าอี้ยาวสำหรับ 3 ที่นั่ง มักใช้ร่วมกับโต๊ะกลาง และอาร์มแชร์ (เก้าอี้นั่งเดี่ยวแบบมีเท้าแขน) 2 ตัว หรืออาจจะมีโต๊ะข้างที่ตั้งสองข้างโซฟาหลัก หรือ โต๊ะกาแฟที่ตั้งหน้าโซฟาหลักร่วมด้วย  ที่เรียกรวมกันว่าชุดรับแขกก็ได้
เครื่องเรือน
นีซ (วงดนตรี)

นีซ (Niece) ศิลปินดูโอ้คู่แรก ภายใตัสังกัด Dojo City ซึ่งอยู่ในเครือของBakery Music โดยทั้งคู่เข้าสู่วงการจากการถ่ายแบบนิตยสาร "แคทช์" ก่อนจะมีอัลบั้มชุดแรกในปี พ.ศ. 2541 ประกอบสมาชิก ได้แก่ อาภัสณี ศิริรัตน์อัสดร และ กิรตรา พรหมสาขา ณ สกลนคร
== ประวัติ ==
นีซ (Niece) เป็นศิลปินคู่หญิงวัยรุ่นจาก โดโจ ซิตี้ สังกัดย่อยของ เบเกอรี่มิวสิค  ประกอบสมาชิกทั้งหมด 2 คน ได้แก่ 'คิท' อาภัสณี ศิริรัตน์อัสดร และ 'กิ' กิรตรา พรหมสาขา ณ สกลนคร สองสาวคู่แรกจาก โดโจ ซิตี้ ดนตรีเน้นความสดใสร่าเริงบวกกับเนื้อหาในมุมมองของเด็กผู้หญิงใส ๆ ผสมผสานเข้ากับเสียงร้องของสาวข้างบ้าน กับลุคสบาย ๆ ดูซน ๆ กับ เหล็กจัดฟัน เพลงป๊อปฟังสบายสไตล์ปั๊ปปี้เลิฟอย่าง 'ไปพัก' 'kiss' และเพลงหวานใสอย่าง 'บีบมือ' เหมือนเป็นใบเบิกทางให้สองสาวจากโดโจซิตี้เข้าไปนั่งในใจของวัยรุ่นสมัยนั้นได้ทันที ก่อนจะมีรุ่นน้องที่ผลิตผลงานดีๆให้ฟังตามมาอีกมากมาย
วงนีซมีผลงานเพลงในสังกัด Dojo City ถึง 2 อัลบั้มด้วยกัน ซึ่งมีผลงานในช่วงปี พ.ศ. 2541 - พ.ศ. 2544 อัลบั้มชุดแรกในชื่อ "Niece (EP.)" ซีดีอีพีชุดแรกของ นีซ เป็น Enhanced CD หรือซีดีที่มีไฟล์อินเตอร์แอ็กทีฟสำหรับชมกับเครื่องคอมพิวเตอร์ชุดแรกของประเทศไทย ออกวางจำหน่ายในปี พ.ศ. 2541 ต่อด้วยอัลบั้มชุดที่สองที่ทิ้งระยะห่างการออกอัลบั้มไปถึง 1 ปีเต็ม กับอัลบั้ม "Merci Merci" ในอัลบั้มชุดนี้มี 10 เพลงเต็ม ต่างจากอัลบั้มชุดแรกที่เป็นอีพีอัลบั้ม
ปัจจุบัน กิ กิรตรา ยังคงอยูในวงการบันเทิง และเคยออกอัลบั้มเดี่ยวภายใต้สังกัด สมอลล์รูม ส่วน คิท อาภัสณี (ปัจจุบันใช้ชื่อ อมีณา ศิริรัตน์อัสดร) เคยออกอัลบั้มในนาม "Dolly Project" ปัจจุบันแต่งงานกับสามีชาวต่างชาติ และทำงานกับบริษัทของครอบครัว
=== สมาชิก ===
== ผลงาน ==
=== Album "Niece (E.P.)" (ค.ศ. 1998) ===
ภาพ:Niece1.jpg|1. Niece(ค.ศ. 1998)
==== รายชื่อเพลง ====
ไปพัก (Rest up!)
บีบมือ (Squeeze)
รู้ไหม (Sentimental love)
Just don't stop
ดอกไม้ Flower (1 Step beyond mix)
=== Album "Merci Merci" (ค.ศ. 2000) ===
ภาพ:Niece2.jpg|1. Merci Merci(ค.ศ. 2000)
==== รายชื่อเพลง ====
Kiss
? When
ลายมือไม่สวย (handwriting)
ไม่ชอบ ไม่ชอบ (sick)
เพียงพอ (good enough)
pt.B ขอโทษ (I'm sorry but!)
กระเถิบ (move over)
เหงา เหงา (lonesome)
ปลอดภัย (cuz you bigg!)
จะว่าไหม (is he o.k.)
=== เพลงอื่นๆ ===
เพลง "ดอกไม้ Flowers (New Acoustic Version)" บรรจุอยู่ในอัลบั้ม Day dreaming (1998)
เพลง เพลง คนบนฟ้า - Mr. Z (ร่วมกับ: พิ้งค์ วงมิสเตอร์ซิสเตอร์, ออย ช็อคกิ้งพิ้งค์, แอนนี่ และ กิ๊ฟท์ วงเอช) (พ.ศ. 2560) / (เฉพาะ 'กิ')
=== อัลบั้มอื่นๆ===
อัลบั้ม BACk 2 THE DOJO CITY
อัลบั้ม Made In Dojo City 1
อัลบั้ม Made in Dojo City 2 (Acoustic)
=== เพลงประกอบละคร ===
เพลง ไปพัก (เพลงประกอบละคร กะล่อนคูณสอง) 2541
เพลง "บีบมือ" (เพลงประกอบละคร กะล่อนคูณสอง) 2541
=== คอนเสิร์ต ===
Bakery The Concert 2001 (รวมศิลปินค่ายเบเกอรี่มิวสิคและโดโจ ซิตี้)
Medley Dojo City @ B DAY THE CONCERT (รวมศิลปินค่ายโดโจ ซิตี้)
P.O.P Party of The Bakerian (รวมศิลปินค่ายเบเกอรี่มิวสิค และโดโจ ซิตี้) 29 มิถุนายน พ.ศ. 2556
Boyd Ko Family Christmas Together (รวมศิลปินค่ายเบเกอรี่มิวสิค และโดโจ ซิตี้) วันเสาร์ที่ 28 ธันวาคม พ.ศ. 2556
== อ้างอิง ==
รำลึก 15 ปี ศิลปินหญิงค่าย "โดโจ ซิตี้" !! (สืบค้นจาก: pantip.com)
18ปี!! ของอดีตนักร้องดูโอ้สังกัดโดโจ ซิตี้ คิท-กิ "วงนีซ (Niece)" (สืบค้นจาก: pantip.com)
กลุ่มดนตรีป็อปสัญชาติไทย
กลุ่มดนตรีแดนซ์สัญชาติไทย
วงกลุ่มสองสัญชาติไทย
กลุ่มดนตรีไทยในยุค 1990
ศิลปินสังกัดโดโจ ซิตี้
โปรเจกต์รันเวย์

โปรเจกต์รันเวย์ (Project Runway) เป็นรายการเรียลลิตีโชว์แข่งขันการออกแบบแฟชั่นเสื้อผ้าของสหรัฐ โดยเปิดโอกาสให้ผู้ที่มีความสามารถในการออกแบบเสื้อผ้า เข้าแข่งขันออกแบบแฟชั่นเสื้อผ้าตามโจทย์หรือเงื่อนไขที่กำหนด และเมื่อสิ้นสุดรายการในแต่ละสัปดาห์ ผู้ออกแบบจะถูกคัดออกสัปดาห์ละ 1 คน ผ่านการตัดสินโดยกรรมการ โปรเจ็คต์รันเวย์เริ่มออกอากาศครั้งแรกเมื่อ 1 ธันวาคม พ.ศ. 2547 ทางช่องบราโว ดำเนินรายการตั้งแต่ ฤดูกาลที่ 1-16 โดยนางแบบ ไฮดี คลุม และฤดูกาลที่ 17-18 โดยนางแบบ คาร์ลี คลอสส์
ในประเทศไทย โปรเจกต์รันเวย์ออกอากาศในภาคภาษาไทย ทางช่องทรูอินไซด์ ผ่านกล่องรับสัญญาณทรูวิชั่นส์ และต่อมาในปี พ.ศ. 2564 เจเคเอ็น โกลบอล มีเดีย (ปัจจุบันคือเจเคเอ็น โกลบอล กรุ๊ป) ได้ซื้อลิขสิทธิ์มาทำในรูปแบบของประเทศไทย โดยใช้ชื่อว่า โปรเจกต์รันเวย์ไทยแลนด์ (Project Runway Thailand) ออกอากาศทางช่องเจเคเอ็น 18 ในปี พ.ศ. 2565 ดำเนินรายการโดย แอน - จักรพงษ์ จักราจุฑาธิบดิ์ และมีเมนเทอร์คือ ธรณ ชัชวาลวงศ์
== คณะกรรมการหลัก ==
ไฮดี คลุม - สุดยอดนางแบบชื่อดัง, พิธีกร, กรรมการหลัก ฤดูกาลที่ 1-16
ทิม กันน์ - ที่ปรึกษาดีไซน์เนอร์, เมนเทอร์ ฤดูกาลที่ 1-16
นีนา การ์เซีย - บรรณาธิการนิตยสาร แอล แม็กกาซีน, นักข่าวด้านแฟชั่น, คณะกรรมการ ฤดูกาลที่ 1-19
ไมเคิล คอรส์ - ดีไซน์เนอร์ชื่อดัง, คณะกรรมการหลัก ฤดูกาลที่ 1-10
แซ็ค โพเซ่น - ดีไซน์เนอร์ชื่อดัง, คณะกรรมการหลัก ฤดูกาลที่ 11-16
คาร์ลี คลอสส์ - สุดยอดนางแบบชื่อดัง, พิธีกร, กรรมการหลัก ฤดูกาลที่ 17-18
คริสเตียน ซีรีอาโน  - ผู้ชนะ ฤดูกาลที่ 4, ดีไซน์เนอร์ชื่อดัง, ที่ปรึกษาดีไซน์เนอร์ ฤดูกาลที่ 17-19
แบรนดอน แมกซ์เวลล์ - ดีไซน์เนอร์ชื่อดัง, คณะกรรมการหลัก ฤดูกาลที่ 17-19
อีเลน เวลเตรอธ - บรรณาธิการนิตยสาร ทีน โว๊ค , นักข่าวด้านแฟชั่น, คณะกรรมการหลัก ฤดูกาลที่ 17-19
==ฤดูกาล (ต้นฉบับ)==
== อ้างอิง ==
== แหล่งข้อมูลอื่น ==
Project Runway official web site
"Project Runway"  at Yahoo! TV
"Project Runway News @ BuddyTV" 
Jared's Project Runway Blog  
Blogging Project Runway 
Project Rungay 
"Project Runway at Newsday.com"
"Project Runway at fansite" 
Preview of Project Runway Season 4, Part 1 at film.com
Preview of Project Runway Season 4, Part 2 at film.com
 
รายการโทรทัศน์ที่เริ่มออกอากาศตั้งแต่ พ.ศ. 2547
โคล่า

โคล่า (Cola) เป็นพืชไม่ผลัดใบสกุลหนึ่ง มีด้วยกันประมาณ 125 สปีชีส์ เป็นพืชพื้นเมืองในเขตป่าดงดิบของทวีปแอฟริกา จำแนกอยู่ในวงศ์ Malvaceae วงศ์ย่อย Sterculioideae (หรืออาจแยกเป็นวงศ์ Sterculiaceae ต่างหาก ก็มี) ถือว่ามีความสัมพันธ์กับพืชสกุล Theobroma (โกโก้) ในทวีปอเมริกาใต้ ต้นโคล่านั้นมีความสูงเต็มที่ 20 เมตร มีใบมันวาว คล้ายรูปไข่ ยาวเต็มที่ 30 เซนติเมตร
สปีชีส์อื่นๆ
Cola acuminata - Abata Cola
Cola anomala
Cola gigantea
Cola heterophylla
Cola nitida - Goro
Cola pachycarpa
Cola vera
Cola verticillata
=== ประโยชน์===
เมล็ดโคล่ามีรสขมเล็กน้อย มีปริมาณคาเฟอีนอยู่พอสมควร และนิยมนำมาเคี้ยวในหลายวัฒนธรรมแถบแอฟริกาตะวันตก และมักนำไปใช้ในพิธีกรรม หรือเอาไว้รับแขก (ทำนองเดียวกับหมากในวัฒนธรรมไทย)
โคล่านั้นเดิมมีการใช้เพื่อผลิตเครื่องดื่มโคล่า แต่ปัจจุบันนี้การผลิตน้ำดื่มโคล่าในเชิงอุตสาหกรรมนิยมใช้สารแต่งกลิ่นและรสเทียม ยกเว้น Red Cola ของ A.G. Barr plc, Harboe Original Taste Cola, Blue Sky Organic Cola และ "Cricket Cola" อย่างหลังนี้ผลิตจากเมล็ดโคล่าและชาเขียว
ภายนอกทวีปแอฟริกานั้น มีการปลูกโคล่าบางสปีชีส์เพื่อใช้เมล็ด เช่น ในอินโดนีเซีย บราซิล จาไมก้า และท้องถิ่นอื่นๆ ในเขตร้อนชื้น
== อ้างอิง==
Germplasm Resources Information Network: Cola 
พืชที่รับประทานได้
วงศ์ชบา
콜라나무
Кола (растение)